San Diego apygarda

San Diego apygarda (angl. San Diego County) – Jungtinių Amerikos Valstijų apygarda, esanti Kalifornijos pietinėje dalyje. Pagal 2021 m. duomenis, San Diego apygardoje gyveno 3 286 069 žmonės.Population  data.ers.usda.gov. Nuoroda tikrinta 2022-11-01. San Diego apygardos būstinė yra įsikūrusi antrame pagal dydį Kalifornijos miete San Diege. Apygarda įsikūrusi prie Ramiojo vandenyno krantų, į pietryčius nuo Los Andželo ir į šiaurę nuo Tichuanos. Tai yra labiausiai į pietvakarius nutolusi JAV apygarda (be Havajų). San Diego apygarda yra antra pagal gyventojų skaičių Kalifornijoje, ir penkta pagal gyventojų skaičių JAV. Apygardoje yra net 18 Indėnų rezervatų, daugiau nei bet kurioje JAV apygardoje.

 Istorija 
San Diego apygarda buvo viena iš 27 pirmųjų Kalifornijos apygardų. Tada apygarda buvo pakankamai didelė, jos teritorijoje buvo dabartinės Riversaido ir Imperiškoji apygardos ir dalys dabartinių Injo ir San Bernardino apygardų. Pavadinta pagal San Diego įlanką.San Diego County  ereferencedesk.com. Nuoroda tikrinta 2022-11-01.

 Didžiausi miestai 

 San Diegas (1 423 851 gyv.)
 Čula Vista (274 492 gyv.)
 Oušensaidas (175 742 gyv.)
 Eskondidas (151 625 gyv.)
 Karlsbadas (115 382 gyv.)
 El Kachonas (102 708 gyv.)
 Vista (101 638 gyv.)

 Gyventojai 
2020 m. duomenimis San Diego apygardoje gyveno 44,9 % baltųjų, 11,7 % azijiečių, 4,61 % afroamerikiečių, 3,95 % mišrios rasės, 0,97 % kitų rasių ir 33,9 % lotynoamerikiečių kilmės gyventojų.San Diego County California datausa.io. Nuoroda tikrinta 2022-11-01.

 Šaltiniai 

Kategorija:Kalifornijos apygardos